এক্ষেত্রে অন্যান্য সকল ভাষা সৈনিকদের কথা শ্রদ্ধাভরে স্মরন করে ভাষা মতিনের কথা উল্লেখ না করলেই নয়। ভাষা মতিন একটা বাইসাইকেল নিয়ে সারা ঢাকা শহর ঘুরে বেড়িয়েছেন বাংলা ভাষা প্রতিষ্ঠার কথা প্রচারের জন্যে। প্রতিদিন সকালে ঘুম থেকে উঠে তিনি তাঁর বাইসাইকেল নিয়ে বেড়ীয়ে পরতেন এবং সর্বস্তরের মানুষের মাঝে ভাষা প্রতিষ্ঠার প্রয়োজনীয়তা বুঝিয়ে বেড়াতেন। ভাষা মতিনের সেই প্রচার বৃথা যায় নাই। বাহান্নোর ২১ ফেব্রুয়ারীর ১৪৪ ধারা ভাঙ্গা এবং বুকের রক্ত ঢেলে মাতৃভাষা প্রতিষ্ঠা সেই প্রচারেরই এক পর্যায় বলা যায়। সেদিন নেতৃবৃন্দের মতামতকে উপেক্ষা করে ১৪৪ ধারা ভঙ্গের সিদ্ধান্ত গ্রহন এবং রাজপথে বের হয়ে আসা তাঁর এবং তাদের প্রচেষ্টার সার্থকতাকেই প্রমাণ করে।